Lubānas iela (Rīga)
Šis raksts ir par ielu Rīgā. Par citām jēdziena Lubānas iela nozīmēm skatīt nozīmju atdalīšanas lapu. Lubānas iela ir iela Latgales priekšpilsētā Rīgā, kas atrodas vairākās apkaimēs: Latgales apkaimes, Dārzciema, Šķirotavas un Pļavnieku. Lubānas iela sākas pie Rēznas ielas krustojuma un beidzas apļveida krustojumā Dreiliņos. Dzelzceļa līnija Rīga—Daugavpils sadala to divās daļās, jo nav uzbūvēta dzelzceļa pārbrauktuve. Tāpat vēl divās daļās šo ielu sadala Slāvu aplis.